Karfagen əməliyyatı (1945)
Karfagen əməliyyatı — İkinci Dünya müharibəsi zamanı, 21 mart 1945-ci ildə Birləşmiş Krallığın Kopenhagenə (Danimarka) təşkil etdiyi hava hücumu. Əməliyyat nəticəsində 145 danimarkalı mülki şəxs həlak olmuşdur. Əməliyyatın hədəfi Gestaponun şəhərin mərkəzində yerləşən "Shellhus" qərargahı idi. Qərargahda sənədlər saxlanılmış və dindirilmə zamanı Danimarka vətəndaşlarına işgəncə verilmişdir. Danimarka müqaviməti uzun müddətdir ki, britaniyalılardan qərargaha hücum təşkil etməyi tələb etmişdi. Hücum nəticəsində qərargah binası məhv olmuş, 18 məhbus azad edilmiş və nasist antimüqavimət fəaliyyəti dayandırılmışdır. Hücumun bir hissəsi səhvən qərargah binasından təxminən 1.6 km (1 mil) cənub-qərbdə olan məktəbə yönəldilmişdir. Bu səbəbdən də itkilər arasında 86-sı məktəbli, 18-i isə yetkin olmaqla 125 danimarkalı mülki şəxs var.